স্টাফ রিপোর্টার ॥ বাহুবলে আলোচিত ৪ শিশু হত্যা মামলায় ৮ জনের বিরুদ্ধে চার্জ গঠন করা হয়েছে। গতকাল বুধবার দুপুরে হবিগঞ্জ জেলা ও দায়রা জজ আতাব উল্লাহ মামলার চার্জ গঠন করেন। ৮ আসামির মধ্যে পাঁচজন কারাগারে ও তিনজন পলাতক রয়েছে। পলাতক আসামিরা হলেন-উস্তার মিয়া, বেলাল মিয়া ও বাবুল মিয়া। নারী ও শিশু আদালতের সরকারি কৌসুলী (পিপি) আবুল হাসেম মোল্লা মাসুম জানান, শুনানির সময় আব্দুল আলী বাগাল, তার ছেলে রুবেল মিয়া ও জুয়েল মিয়া, আরজু মিয়া ও সাহেদ আলী ওরফে সায়েদ আদালতে উপস্থিত ছিলেন। আগামী ২৬ সেপ্টেম্বর মামলার পরবর্তী তারিখ নির্ধারণ করা হয়েছে। প্রসঙ্গত, গত ১২ ফেব্র“য়ারি বাহুবল উপজেলার সুন্দ্রাটিকি গ্রামের ওয়াহিদ মিয়ার পুত্র জাকারিয়া আহমেদ শুভ (৮), তার চাচাত ভাই আব্দুল ...